
VISAGINO SAV. VISAGINO M. PARKO G. 2C ESANČIOS SPORTO AIKŠTELĖS (FUTBOLO AIKŠTĖS, BĖGIMO TAKŲ IR GRETIMŲ DANGŲ) PAPRASTOJO REMONTO DARBŲ APRAŠAS
[bookmark: _Toc233282983]AIŠKINAMASIS RAŠTAS
[bookmark: _Toc233282984]1. TECHNINIAI RODIKLIAI
Sporto aikštelės Visagino sav. Visagino m. Parko g. 2C paprastasis remontas:
1. bendras remontuojamų dangų plotas (žymėjimai plane b10, b11, b12) – 7985,03 kv. m, iš jų: b10 asfalto danga – 2525,9 kv. m; b11 asfalto danga – 1013,65 kv. m; b12 esama sintetinė danga – 4445,48 kv. m;
1. dangos tipas – liejama sintetinė (poliuretaninė) bėgimo takų danga, klojama ant esamo žymėjimo plane b12 pagrindo, taip pat b10 ir b11 zonose pagal suderintą sprendimą;
1. aikštelės žaidybinių ir bėgimo takų linijų dažymas, bendras linijų ilgis – 4000 m;
1. dangos spalva – RAL 5015 (purškiamuoju būdu/spray);
1. senos dangos demontavimas, paviršiaus paruošimas ir naujos dangos sutvarkymas pagal žemiau nurodytą technologiją.
*- Po remonto dangos plotas gali turėti neesminių skirtumų.
[bookmark: _Toc233282985]2. BENDRIEJI DUOMENYS
Remontuojama sporto aikštelė (futbolo aikštė, bėgimo takai ir gretimos dangos), esanti Visagino sav. Visagino m. Parko g. 2C.
Vykdomas esamų dangų (žymėjimai plane b10, b11, b12) remontas: senos dangos sluoksnio nuėmimas ir utilizavimas, paviršiaus mechaninis nuvalymas, gruntavimas, naujo sintetinio sluoksnio liejimas ir purškimas, bėgimo takų ir žaidybinių linijų dažymas. Esama dangos būklė – nusidėvėjusi, su defektais.

1 pav. Esama bėgimo takų danga ir aikštelė prieš remontą

2 pav. Esama stadiono ir bėgimo takų danga, bendras vaizdas
Statinio kategorija – nesudėtingas/II gr. nesudėtingas statinys.
[bookmark: _Toc233282986]3. TECHNINĖS SPECIFIKACIJOS
Šiose specifikacijose pateikiami būtinieji statinio, konstrukcijų, gaminių ir medžiagų, inžinerinės įrangos, statybos ir montavimo darbų techniniai ir kokybės reikalavimai. Vykdant remonto darbus privaloma laikytis LR galiojančių įstatymų ir kitų statybos procesą reglamentuojančių ir normuojančių teisės aktų reikalavimų. Jeigu norminiai aktai nurodyti be pilno pavadinimo ar leidimo metų, vadovaujamasi aktualiais aktais. Pagrindiniai teisiniai, norminiai aktai, standartai:
1. I-1240 „LR Statybos įstatymas“;
1. I-1120 „Lietuvos Respublikos teritorijų planavimo įstatymas“;
1. I-2223 „Lietuvos Respublikos aplinkos apsaugos įstatymas“;
1. I-891 „Lietuvos Respublikos kelių įstatymas“;
1. STR 1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“;
1. STR 1.01.05:2007 „Normatyviniai statybos techniniai dokumentai“;
1. STR 1.01.07:2010 „Nesudėtingi statiniai“;
1. STR 1.04.04:2017 „Statinio projektavimas. Projekto ekspertizė“;
1. STR 1.07.02:2005 „Žemės darbai“;
1. STR 1.06.01:2016 „Statybos darbai. Statinio statybos priežiūra“;
1. STR 2.01.01(1):2005 „Esminis statinio reikalavimas. Mechaninis atsparumas ir pastovumas“;
1. STR 2.01.01(2):1999 „Esminiai statinio reikalavimai. Gaisrinė sauga“;
1. STR 2.01.01(3):1999 „Esminiai statinio reikalavimai. Higiena, sveikata, aplinkos apsauga“;
1. STR 2.01.01(4):2008 „Esminiai statinio reikalavimai. Naudojimo sauga“;
1. STR 2.01.01(5):2008 „Esminis statinio reikalavimas. Apsauga nuo triukšmo“;
1. STR 2.01.01(6):2008 „Esminis statinio reikalavimas. Energijos taupymas ir šilumos išsaugojimas“;
1. Esminis statinio reikalavimas. Tvarus gamtos išteklių naudojimas;
1. LST EN 14877 „Sintetinės dangos lauko sporto aikštelėms. Specifikacija“;
1. LST EN 1969, LST EN 14808, LST EN 14809, LST EN 12616, LST EN 13036-4, LST EN ISO 5470-1, LST EN 12230, LST EN 14836 – atskiri bandymų metodų standartai, taikomi sintetinės dangos savybėms nustatyti.
[bookmark: _Toc233282987]4. DARBŲ ATLIKIMAS
[bookmark: _Toc233282988]4.1. Įrengimo reikalavimai.
Visi liejamos sintetinės dangos įrengimo darbai vykdomi griežtai laikantis dangos sistemos gamintojo nustatytos technologijos ir žemiau nurodytų aplinkos sąlygų. Šios sąlygos yra esminis kokybės ir dangos eksploatacinio patvarumo veiksnys, nes poliuretaninio rišiklio polimerizacijos (kietėjimo) reakcijai būtinas tam tikras oro drėgnumas, o per žema arba per aukšta temperatūra, taip pat kritulių ar stipraus vėjo poveikis gali sutrikdyti sluoksnių sukibimą, sukelti burbuliavimą, nevienodą struktūrą ar spalvos pakitimus.
Reikalaujamos klimatinės sąlygos darbų metu:
1. Darbai atliekami tik esant tinkamoms oro sąlygoms, paprastai nuo +10 °C iki +25 °C. Pagrindo (asfalto, betono ar esamos dangos) paviršiaus temperatūra turi būti ne mažesnė kaip +8 °C ir ne mažesnė kaip 3 °C virš rasos taško temperatūros, kad ant paviršiaus nesikondensuotų drėgmė. Esant žemesnei nei +5 °C temperatūrai poliuretaninio rišiklio reakcija sulėtėja arba sustoja, o esant aukštesnei nei +30 °C temperatūrai – pernelyg pagreitėja, todėl sutrumpėja darbo (technologinis) laikas ir pablogėja sluoksnio lygumas.
1. Santykinis oro drėgnumas. Santykinis oro drėgnumas darbo metu turi neviršyti 85 proc. Esant didesniam drėgnumui ar rūkui, ant paviršiaus gali kondensuotis vandens garai, dėl kurių poliuretano rišiklis reaguoja su drėgme (CO₂ išsiskyrimas), susidaro paviršiaus pūslelės (burbuliukai) ir sumažėja sukibimas su pagrindu.
1. Pagrindo drėgmė. Pagrindo paviršius prieš gruntavimą ir liejimą turi būti visiškai sausas. Asfalto ar betono pagrindo drėgnis neturi viršyti gamintojo nurodytos ribos (paprastai ne daugiau kaip 4 proc. paviršiniame sluoksnyje); jeigu naujai įrengtas asfalto pagrindas, jam turi būti suteiktas ne mažiau kaip 3 savaičių brandos laikotarpis, kad pasišalintų likutinis bitumas ir drėgmė.
1. Kritulių ir vėjo sąlygos. Darbai nevykdomi lijant, sningant, esant rūkui ar tiesioginiam saulės spindulių poveikiui ant ką tik išlieto sluoksnio, taip pat kai vėjo greitis viršija 8 m/s (ypač purškimo etape, kai stiprus vėjas blaško purškiamą medžiagą ir pažeidžia sluoksnio tolygumą). Numatomas oro prognozes rekomenduojama tikrinti prieš pradedant kiekvieno sluoksnio darbus.
1. Technologinės pertraukos. Tarp sluoksnių (apatinio liejimo ir viršutinio purškimo) paliekama gamintojo nurodyta technologinė pertrauka (paprastai 12–24 val., priklausomai nuo temperatūros ir drėgmės), per kurią naujai paklotas sluoksnis turi būti apsaugotas nuo mechaninio poveikio, kritulių ir pėsčiųjų judėjimo.
[bookmark: _Toc233282989]4.2. Darbų vykdymo eiliškumas.
Pradedant darbus visi būsimų dangų paviršiai turi būti išvalyti nuo krūmų, žolės ir šiukšlių. Remonto metu visos liekanos ir šiukšlės, gruntas su dideliu organinių medžiagų kiekiu, turi būti pašalintas ir sandėliuojamas statybos sklype. Darbų metu susidariusias šiukšles utilizuoja tiekėjas.
Remonto darbai vykdomi šia eilės tvarka:
1. Senos dangos nuėmimas ir utilizavimas. Pažeista, nusidėvėjusi ar atsiskyrusi esamo sintetinio/asfalto sluoksnio danga pašalinama mechaniniu būdu (frezavimo, šveitimo ar pjovimo įranga), susidariusios atliekos surenkamos, transportuojamos ir utilizuojamos tiekėjo lėšomis ir priemonėmis, vadovaujantis atliekų tvarkymą reglamentuojančiais teisės aktais (Atliekų tvarkymo įstatymas, statybinių atliekų tvarkymo taisyklės). Senos dangos liekanos negali būti palaidotos sklype ar deginamos.
1. Paviršiaus nuvalymas mechaniniu būdu. Pagrindo (asfalto/esamos sintetinės dangos) paviršius nuvalomas nuo dulkių, purvo, augalinių liekanų, mechaninio teršalų sluoksnio ir kitų nešvarumų mechaninėmis priemonėmis (kompresoriniu pūtimu, šlavimo, plovimo aukšto slėgio vandeniu ar šveitimo įranga), siekiant užtikrinti tinkamą naujo sluoksnio sukibimą su pagrindu. Esant trūkiams ar duobutėms, jos užtaisomos remontiniu mišiniu ir paliekamos sukietėti gamintojo nurodytą laiką prieš tolesnius darbus.
1. Paviršiaus gruntavimas prieš liejimą. Išvalytas ir išdžiovintas pagrindas gruntuojamas specialiu poliuretaniniu pagrindu skirtu gruntu, gerinančiu liejamos dangos sukibimą su pagrindu ir mažinančiu drėgmės poveikį iš apačios. Gruntas tepamas tolygiu sluoksniu voleliu ar purkštuvu, sąnaudų norma nustatoma pagal pagrindo poringumą (paprastai 0,2–0,4 kg/m²). Griežtai laikomasi gamintojo nurodyto džiūvimo (technologinio) laiko – paprastai 12–24 val., priklausomai nuo temperatūros ir drėgmės; ant nesudžiūvusio grunto liejimo darbai nevykdomi.
1. Dangos liejimas. Ant paruošto ir sugruntuoto pagrindo liejama sintetinė (poliuretaninė) sluoksniuota danga. Pirmas (apatinis) sluoksnis liejamas iš juodų SBR gumos granulių (frakcija 1–4 mm), sumaišytų su poliuretanine derva specialiose maišyklėse, ir paklojamas specialia liejimo/klotuvo mašina, sudarant tvirtą, vandeniui laidų ir elastingą pagrindinį sluoksnį, kurio storis – ne mažiau kaip 10–11 mm.
1. Purškimas. Ant sukietėjusio apatinio sluoksnio purškimo būdu klojamas viršutinis struktūrinis sluoksnis, sudarytas poliuretaninę dervą sumaišius su spalvotomis EPDM granulėmis (frakcija 0,5–1,5 mm arba 1–3 mm, priklausomai nuo gamintojo sistemos), sluoksnio storis – apie 2–4 mm. Šis sluoksnis suteikia dangai galutinę spalvą, paviršiaus tekstūrą ir reikiamas slydimo/trinties savybes.
1. Linijų piešimas. Po pagrindinio dangos sluoksnio sukietėjimo (ne mažiau kaip 24–48 val. po purškimo, priklausomai nuo temperatūros) nubraižomos bėgimo takų ir žaidybinės linijos dvikomponenčiais poliuretaniniais dažais, bendras linijų ilgis – 4000 m. Linijos dažomos sukietėjusios dangos paviršiuje, naudojant šabloną/markiravimo įrangą ir lazerinį ar mechaninį matavimo instrumentą tikslumui užtikrinti.
Liejamos dangos bendras storis turi siekti ne mažiau kaip 14 mm (+/-2 mm), arba ekvivalentas. Granulėse negali būti jokių priedų, kurių būna granulėse, pagamintose iš perdirbtų automobilinių padangų (metalinis kordas, veltinis). Danga turi būti laidi vandeniui, vientisa, be sujungimo siūlių, neslidi, ilgalaikė ir atspari dėvėjimuisi bei apkrovoms.
Danga turi būti tinkama Lietuvos klimatinėms sąlygoms: atspari šalčiui ir šalies klimatui būdingiems temperatūrų svyravimams, vandeniui, UV spinduliams, oro sąlygoms, dėvėjimuisi, neblunkanti saulėje.
Dangos spalva: RAL 5015 arba ekvivalentas, taikoma purškiamuoju (spray) metodu viršutiniam struktūriniam sluoksniui. Žaidybinės ir bėgimo takų linijos dažomos ant sukietėjusios dangos dvikomponenčiais poliuretaniniais dažais. Skirtingų žaidimų/takų linijos gali būti dažomos skirtingomis, iš anksto su užsakovu suderintomis spalvomis. Linijų plotis – 5 cm, arba ekvivalentas.
Danga – sertifikuota, skirta nacionalinėms varžyboms, treniruotėms, mokykloms, sporto ir laisvalaikio renginiams, atitinkanti LST EN 14877 standarto reikalavimus arba ekvivalentą.
[bookmark: _Toc233282990]5. PROJEKTUOJAMOS DANGOS TECHNINĖ SPECIFIKACIJA (TS-11 BĖGIMO TAKŲ DANGA)
Toliau pateikiami projektuojamos liejamos sintetinės bėgimo takų dangos techniniai reikalavimai, kuriuos tiekėjo siūloma danga turi atitikti arba turėti geresnius rodiklius. Visi nurodyti standartai ir parametrai taikomi su išlyga „arba ekvivalentas“.
· Danga liejama bėgimo takų vietoje ir turi būti vientisa.
· Apatinis sluoksnis liejamas iš SBR juodų gumos granulių ir klijų. Klijai atsparūs UV spinduliams. Priduodamas darbus, rangovas privalės pateikti tai įrodančius dokumentus.
·  viršutinis sluoksnis purškiamas, sudarant struktūrinį padengimą.
· Bėgimo takų danga turi atitikti Europos standartus EN 14877:2006 bei visus reikalavimus DIN 18035, 6 dalis. Turi būti sertifikuota IAAF arba ekvivalentas.
· Bėgimo takų danga turi atitikti arba turėti geresnius rodiklius nei:
	Parametras (standartas)
	Reikalavimas/rodiklis (arba ekvivalentas)

	Storis (EN 1969)
	13 mm ir daugiau

	Smūgio absorbcija, % (EN 14808, DIN 18032-2)
	0°C – 35%; 10°C – 36%; 20°C – 37%; 40°C – 41%

	Vertikali deformacija, mm (EN 14809 – 18032-2)
	0°C – 1,4 mm; 10°C – 1,4 mm; 20°C – 1,5 mm; 40°C – 2 mm

	Laidumas vandeniui, mm/h (EN 12616)
	27240 mm/h

	Trinties koeficientas, sausa/drėgna (DIN 18035-6/TRRL)
	0,62 (sausa); 0,57 (drėgna)

	Atsparumas slydimui (EN 13036-4)
	101 (sausa); 65 (drėgna)

	Atsparumas startukams (DIN 18035-6)
	1 klasė

	Atsparumas startukams (EN 14810)
	Atitinka visus kriterijus

	Atsparumas dėvėjimuisi (EN-ISO 5470-1, ASTM C-501)
	Taber H18 1kg 1000 ciklų, 0,63 g

	Charakteristikos po UV spindulių poveikio (EN 14836)
	Atitinka visus EN 14877 reikalavimus

	Atsparumas UV spinduliams (EN 14836)
	Puikus, spalvos pakitimas >3, ISO 105-A02

	Aplinkosauginis suderinamumas (DIN V 18035-6, 6 lentelė, eilutės 1-13)
	Atitinka

	Vertikalus kamuolio atšokimas (EN 12235 – DIN 18032-2)
	99%

	Liekamoji suspaudimo deformacija (ASTM D-395-B)
	1,9%

	Suspaudimo atsparumas (N/S1.1)
	> 4 N/mm² [> 4 MPa]

	Atsparumas poveikiui (EN 1517-1999)
	> 12 Nm

	Atsparumas statiniam krūviui 24 val.
	20 kg/cm²

	Liekamasis įspaudas (EN 1516)
	< 0,37 mm

	Atsparumas riedančiai apkrovai (EN 1569:1999)
	> 1500 N

	Atsparumas ugniai (DIN 51960)
	1 klasė

	Atsparumas ugniai (BS 476, 7 dalis:1997)
	3 klasė

	Atsparumas ugniai (EN-ISO 11925:2002 ir 9239-1:2002)
	Cfl S1

	Atsparumas nuorūkoms ir degančioms cigaretėms (EN 1399)
	Atspari

	Tempimo stiprumo riba (EN ISO 527-1, DIN 54455)
	0,52 N/mm² [0,52 MPa]

	Prailgėjimas lūžus (EN ISO 527-1, DIN 54455)
	> 42%

	Spalvos atsparumas (ISO 105-A02, DIN 54004)
	5 (geras)


[bookmark: _Toc233282991]5.1. Pagrindinių EN 14877:2006 reikalaujamų parametrų paaiškinimas.
EN 14877:2006 standartas „Sintetinės dangos lauko sporto aikštelėms. Specifikacija“ nustato privalomus eksploatacinių savybių tyrimo metodus ir minimalias ribines vertes, kurias liejama sintetinė bėgimo takų danga turi atitikti. Žemiau išsamiau paaiškinami pagrindiniai standarto reikalaujami parametrai ir jų reikšmė dangos kokybei ir naudotojų saugai:
1. Smūgio sugėrimas (EN 14808). Šis parametras parodo, kiek procentų sumažėja kritimo smūgio jėga, palyginti su kietu (betoniniu) paviršiumi. Matuojamas specialiu prietaisu, nuleidžiant standartinę masę ant dangos. Didesnė smūgio sugėrimo reikšmė reiškia mažesnę traumų (sąnarių, raumenų) riziką sportuojant, tačiau pernelyg didelė reikšmė gali pablogėti bėgimo dinamiką, todėl bėgimo takams nustatomas optimalus intervalas (paprastai 25–55 proc., priklausomai nuo konkrečios sistemos paskirties – treniruočių ar varžybų).
1. Vertikali deformacija (EN 14809). Matuoja, kiek milimetrų danga suspaudžiama veikiant standartiniam apkrovimui. Šis rodiklis tiesiogiai susijęs su sportininko jaučiamu „atspirties“ pojūčiu ir energijos grąžinimu bėgant. EN 14877 reikalaujama, kad deformacija neviršytų nustatytos ribos (paprastai iki 3–5 mm, priklausomai nuo temperatūros), nes per didelė deformacija sukelia papildomą raumenų nuovargį ir sumažina bėgimo efektyvumą.
1. Sukibimas (sluoksnių ir su pagrindu adhezija). Nors EN 14877 atskiro „sukibimo“ testo numerio neturi kaip pavienio parametro, sukibimo kokybė netiesiogiai vertinama per tąsumo savybių (tensile properties, EN 12230) bandymą – tempimo stiprumo ribą ir pailgėjimą nutrūkstant – bei per atsparumo startukų vinims po pertraukos testą, kuris tikrina, kaip sluoksniai sukimba tarpusavyje ir su pagrindu po mechaninio pažeidimo imitacijos. Geras sukibimas užtikrina, kad danga nedelaminuotų (neatsiskirtų sluoksniais) eksploatacijos metu.
1. Atsparumas dėvėjimuisi (EN ISO 5470-1, „Taber“ metodas). Bandymas imituoja ilgalaikį mechaninį dėvėjimąsi (trinties poveikį) standartiniu abrazyviniu ratuku, nustatant masės nuostolį (gramais) po 1000 ciklų. Mažesnė reikšmė (pvz., ≤ 4 g/1000 ciklų) reiškia ilgesnį dangos eksploatavimo laiką ir mažesnę priežiūros (atnaujinimo) poreikio dažnį.
1. Atsparumas slydimui/trinties koeficientas (EN 13036-4, TRRL metodas). Nustatomas naudojant švytuoklinį prietaisą, atskirai matuojant rodiklius sausoje ir drėgnoje (sušlapintoje) dangos būsenoje. Šis parametras yra kritinis saugai – per maža trintis (slidi danga) didina kritimo riziką lietaus metu, o per didelė trintis gali sukelti odos nubrozdinimus kritimo atveju, todėl standarte nustatytas optimalus intervalas.
1. Vandens pralaidumas (EN 12616) – taikoma poringoms (drenuojančioms) sistemoms. Parodo, kiek mm/h vandens danga gali praleisti per save į pagrindą. Geras vandens pralaidumas užtikrina, kad po lietaus aikštelė liktų tinkama naudoti be balų kaupimosi, o sezoninis ledo susidarymas ant paviršiaus būtų sumažintas. Pralaidžios (poringos) sistemos paprastai naudojamos kartu su drenuojančiu asfalto ar žvyro pagrindu.
[bookmark: _Toc233282992]6. EKSPLOATACINIAI REIKALAVIMAI
Projektuojama danga turi atitikti šiuos eksploatacinius reikalavimus, kurie užtikrina ilgalaikį, saugų ir ekonomišką dangos naudojimą Lietuvos klimatinėmis sąlygomis:
[bookmark: _Toc233282993]6.1. Atsparumas UV spinduliams.
Danga turi būti atspari ilgalaikiam saulės ultravioletinės spinduliuotės poveikiui, nepraradusi savo mechaninių savybių ir spalvos intensyvumo. Atsparumas UV spinduliams nustatomas pagal EN 14836 standartą, atliekant pagreitinto senėjimo (klimatinio kameros) bandymą, kurio metu danga veikiama imituota UV spinduliuote, drėgme ir temperatūros svyravimais ilgą laikotarpį (paprastai atitinkantį keletą metų natūralios eksploatacijos). Po bandymo tikrinama:
1. spalvos pakitimas (vertinamas pagal pilkumo skalę ISO 105-A02; reikalaujama reikšmė ≥ 3, kuo aukštesnis balas, tuo mažesnis spalvos blukimas);
1. mechaninių savybių (tempimo stiprumo, pailgėjimo nutrūkstant) pasikeitimas – po senėjimo bandymo savybės neturi sumažėti daugiau kaip 20 proc., palyginti su pradinėmis reikšmėmis;
1. paviršiaus trapumo, dulkėjimo ar pleišėjimo požymių nebuvimas.
EPDM granulių spalvinis pigmentas turi būti šviesai ir UV atsparus (neorganiniai pigmentai arba aukštos kokybės organiniai UV stabilizatoriai), kad danga nepablukytų per pirmuosius eksploatacijos metus.
[bookmark: _Toc233282994]6.2. Atsparumas šalčiui ir temperatūrų svyravimams.
Lietuvos klimato sąlygomis danga turi atlaikyti sezoninius temperatūrų svyravimus nuo žemiau −25 °C žiemą iki virš +30 °C vasarą, taip pat dažnus užšalimo–atšilimo ciklus pavasarį ir rudenį. Poliuretano rišiklis ir gumos granulių mišinys turi išlaikyti elastingumą žemoje temperatūroje (neturi tapti trapus ir lūžti), o vasaros kaitroje neturi minkštėti, lipti ar deformuotis. Šis atsparumas pagrindžiamas tyrimų ataskaitose pateiktais smūgio sugėrimo, vertikalios deformacijos ir tąsumo savybių rodikliais, nustatytais skirtingose temperatūrose (0 °C, 10 °C, 20 °C, 40 °C), kaip nurodyta TS-11 specifikacijos lentelėje. Danga taip pat turi būti atspari vandens įsigėrimui ir užšalimui dangos struktūroje (neturi atsiskirti sluoksniais dėl ledo plėtimosi porose).
[bookmark: _Toc233282995]6.3. Ilgaamžiškumas.
Tinkamai įrengta ir naudojama liejama sintetinė bėgimo takų danga, atitinkanti EN 14877 reikalavimus, turi tarnauti ne mažiau kaip 10–15 metų iki kapitalinio atnaujinimo, su sąlyga, kad bus vykdoma reguliari priežiūra. Ilgaamžiškumą lemia šie veiksniai: rišiklio (poliuretano dervos) kokybė ir UV stabilumas, granulių frakcijos vienodumas ir tankis, tinkamas pagrindo paruošimas (drenažas, lygumas, sukibimas), taip pat tinkamas eksploatavimas (apsauga nuo aštrių objektų, automobilių riedmenų, chemikalų). Tiekėjas turi pateikti gamintojo suteikiamą garantijos terminą dangos medžiagoms ir atlikto darbo kokybei (rekomenduojama ne mažiau kaip 2–5 metų garantija atlikto darbo kokybei ir ne mažiau kaip 5 metų garantija dangos medžiagoms, priklausomai nuo gamintojo sąlygų).
[bookmark: _Toc233282996]6.4. Lengva priežiūra ir remontas.
Danga turi būti lengvai prižiūrima įprastinėmis priemonėmis, nereikalaujant specialios brangios įrangos:
1. paviršius reguliariai valomas šluojant, plaunant vandeniu arba naudojant švelnius, dangos gamintojo nedraudžiamus ploviklius; griežtai draudžiama naudoti tirpiklius, agresyvias chemines medžiagas ar aukšto slėgio vandens srovę iš mažo atstumo, kuri galėtų pažeisti sluoksnių sukibimą;
1. vietiniai (lokalūs) pažeidimai (įtrūkimai, atšokimai, mechaniniai pažeidimai) turi būti remontuojami lokaliai, neišpjaunant didelio dangos plotų, naudojant tos pačios sistemos medžiagas ir technologiją, kad remontuota vieta integruotųsi su esama danga spalva ir struktūra;
1. žiemos metu sniego valymas turi būti vykdomas guminėmis ar plastikinėmis valymo įrangos detalėmis (ne metaliniais ar aštriais kraštais), kad nebūtų pažeistas dangos paviršius; draudžiama dangos paviršiui naudoti druskas ar chemines ledą tirpinančias medžiagas, nesuderinamas su poliuretano rišikliu;
1. rekomenduojama periodinė (ne rečiau kaip kartą per metus) dangos būklės apžiūra, fiksuojant defektus ir planuojant profilaktinį remontą, kad būtų išvengta didesnių pažeidimų plitimo.
[bookmark: _Toc233282997]7. MEDŽIAGŲ REIKALAVIMAI
[bookmark: _Toc233282998]7.1. SBR ir EPDM granulės.
Naudojamos SBR (stiren-butadieno gumos, juodos spalvos, perdirbtos iš pramoninių gumos atliekų, neturinčios metalinio korduo ar veltinio priemaišų) ir EPDM (etileno-propileno-dieno monomeras), spalvotos, naudojamos viršutiniam struktūriniam sluoksniui) granulės turi būti kokybiškos, švarios, be priemaišų ir vienodos frakcijos, kad būtų užtikrinta tolygi dangos struktūra, vienodas tankis ir mechaninės savybės visame dangos plote. Reikalaujama granulių frakcija:
1. SBR juodos gumos granulės (apatinis sluoksnis) – frakcija 1–4 mm, arba ekvivalentas;
1. EPDM spalvotos granulės (viršutinis struktūrinis sluoksnis) – frakcija 0,5–1,5 mm arba 1–3 mm (priklausomai nuo konkrečios gamintojo sistemos specifikacijos), arba ekvivalentas;
1. granulių frakcijų pasiskirstymas (sieto analizė) turi būti pateiktas gamintojo techniniame duomenų lape arba bandymų protokole, patvirtinant, kad ne mažiau kaip 90 proc. granulių patenka į nurodytą frakcijos intervalą;
1. granulės turi būti be pašalinių kvapų, neturi išskirti kenksmingų lakiųjų organinių junginių (VOC) virš leistinų normų, ir turi būti tinkamos naudoti lauko sąlygomis ilgą laiką nepraradus elastingumo.
[bookmark: _Toc233282999]7.2. Poliuretano rišiklis 
Poliuretano rišiklis, naudojamas granulių surišimui, turi būti dvikomponentinė (A ir B komponentų, paprastai poliolio ir izocianato) sistema, specialiai sukurta lauko sporto dangoms ir atspari UV spinduliuotei, drėgmei, temperatūrų svyravimams ir hidrolizei (skaidymuisi veikiant drėgmei). Rišikliui keliami reikalavimai:
1. turi būti naudojamas alifatinis (aliphatic) arba modifikuotas aromatinis poliuretano rišiklis su UV stabilizatoriais viršutiniam sluoksniui, kuris geriau išlaiko spalvą ir mechanines savybes saulės atveju nei standartinis aromatinis poliuretanas (kuris ilgainiui gelsta ir tampa trapus);
1. rišiklio komponentai turi būti maišomi tiksliai gamintojo nurodytomis proporcijomis ir laiku, naudojant tinkamą maišymo įrangą, kad būtų užtikrinta pilna ir tolygi polimerizacijos reakcija visame dangos plote;
1. rišiklis turi būti atsparus drėgmei tiek skystoje (neištirpusioje) būsenoje sandėliavimo metu, tiek sukietėjusioje būsenoje – sukietėjusi danga turi būti vandeniui atspari ir nepraradusi sukibimo dėl ilgalaikio drėgmės poveikio;
1. rišiklio sąnaudos ir maišymo santykis su granulėmis turi būti nurodyti gamintojo techniniame duomenų lape ir atitikti TS-11 specifikacijoje numatytus storio ir tankio rodiklius.
[bookmark: _Toc233283000]7.3. Kokybės ir saugos dokumentai.
Visos naudojamos medžiagos (SBR ir EPDM granulės, poliuretano rišiklis, gruntas, dažai linijoms) turi turėti šiuos kokybės ir saugos dokumentus, kuriuos tiekėjas privalo pateikti užsakovui kartu su pasiūlymu arba prieš darbų pradžią:
1. nepriklausomos akredituotos bandymų laboratorijos bandymų protokolus (testavimo ataskaitas). 
1. higienos/aplinkosaugos dokumentus, patvirtinančius, kad medžiagose neviršijamos leistinos sunkiųjų metalų (švino, kadmio, chromo ir kt.), policiklinių aromatinių angliavandenilių (PAH) ir kitų kenksmingų medžiagų koncentracijos, taip pat kad medžiagos yra saugios naudoti vietose, kuriose lankosi vaikai ir sportininkai (pvz., atitiktis REACH reglamentui, žaislų saugos direktyvai dėl PAH ribojimo, jei taikoma);
1. gamintojo suteikiamą garantijos dokumentą, nurodantį garantijos terminą medžiagoms ir atliktiems darbams.
Visi pateikti dokumentai turi būti galiojantys, išduoti pripažintų (akredituotų) laboratorijų ar sertifikavimo įstaigų, ir aiškiai sietini su konkrečia tiekėjo siūloma dangos sistema (nurodant produkto pavadinimą/kodą, kuris turi sutapti su faktiškai tiekiama ir montuojama medžiaga).
[bookmark: _Toc233283001]8. DARBŲ SAUGA IR APLINKOS APSAUGA
[bookmark: _Toc233283002]8.1. Darbuotojų sauga ir sveikata.
Visi statybos ir montavimo darbai vykdomi laikantis Lietuvos Respublikos darbuotojų saugos ir sveikatos įstatymo, Darboviečių įrengimo bendrųjų nuostatų ir kitų darbų saugą reglamentuojančių teisės aktų reikalavimų. Tiekėjas privalo:
1. paskirti už darbų saugą atsakingą asmenį, kuris koordinuotų darbų eigą ir užtikrintų saugos reikalavimų vykdymą statybvietėje;
1. aprūpinti visus darbuotojus tinkamomis asmeninėmis apsaugos priemonėmis (kvėpavimo organų apsaugos priemonėmis dirbant su poliuretano rišikliais ir tirpikliais, pirštinėmis, akinių apsauga, avalyne), nes poliuretano komponentai (izocianatai) gali sukelti kvėpavimo takų ar odos jutrumą;
1. užtikrinti tinkamą darbo vietos vėdinimą purškimo ir maišymo metu, ypač uždarose ar pusiau uždarose erdvėse, kad nesikauptų lakiųjų organinių junginių (VOC) garai;
1. statybvietę aptverti ir paženklinti įspėjamaisiais ženklais, ribojant pašalinių asmenų, ypač vaikų, patekimą į darbų zoną visą remonto darbų laikotarpį;
1. užtikrinti, kad darbuotojai, dirbantys su chemines medžiagas turinčiomis sistemomis, būtų instruktuoti pagal saugos duomenų lapuose (SDS) nurodytus pavojus ir pirmosios pagalbos priemones;
1. statybvietėje laikyti chemines medžiagas tik originalioje, paženklintoje taroje, atskirai nuo maisto produktų, vandens šaltinių ir nuotekų sistemų.
[bookmark: _Toc233283003]8.2. Aplinkos apsauga.
Darbų vykdymo metu privaloma laikytis aplinkos apsaugos reikalavimų, nustatytų Lietuvos Respublikos aplinkos apsaugos įstatyme ir susijusiuose teisės aktuose:
1. senos dangos demontavimo atliekos (gumos granulių, asfalto, poliuretano liekanos) klasifikuojamos pagal atliekų sąrašą ir tvarkomos/utilizuojamos per licencijuotus atliekų tvarkytojus; atliekos negali būti deginamos, palaidotos ar paliktos statybvietėje;
1. darbų metu naudojamos cheminės medžiagos (rišikliai, gruntai, dažai) turi būti laikomos taip, kad būtų išvengta jų patekimo į dirvožemį, paviršinio ar požeminio vandens telkinius; po darbų panaudota tara tinkamai utilizuojama;
1. dulkių ir kvapų skleidimas į aplinką ribojamas naudojant tinkamą įrangą (pvz., dulkių surinkimo sistemas frezavimo metu) ir vykdant darbus tik tinkamomis vėjo sąlygomis, kad medžiagos nebūtų pernešamos į gretimas teritorijas (žaidimų aikšteles, gyvenamuosius namus);
1. greta esantys želdiniai, medžiai ir krūmai darbų metu apsaugomi nuo mechaninio pažeidimo ir chemikalų patekimo; pažeisti želdiniai atstatomi tiekėjo lėšomis;
1. baigus darbus statybvietė ir gretima teritorija sutvarkoma, pašalinant visas statybines medžiagas, pakuotes ir laikinas konstrukcijas, atstatant pažeistą veją ar dangą aplink remontuojamą objektą.
[bookmark: _Toc233283004]9. KOKYBĖS KONTROLĖ IR PRIĖMIMO TVARKA
[bookmark: _Toc233283005]9.1. Kokybės kontrolė darbų eigoje.
Tiekėjas privalo vykdyti nuolatinę savikontrolę kiekviename darbų etape, fiksuojant rezultatus statybos darbų žurnale arba atskirame kokybės kontrolės žiniaraštyje. Tikrinami šie parametrai:
1. pagrindo paruošimo etape – paviršiaus lygumas (nuolydžiai vandens nutekėjimui), švara, drėgmė, esamų defektų užtaisymo kokybė;
1. gruntavimo etape – grunto sąnaudų norma, sluoksnio tolygumas, džiūvimo laiko laikymasis;
1. liejimo etape – sluoksnio storis (tikrinamas matuokliu ar bandiniu kiekvienam ne didesniam kaip 500 m² plotui), granulių ir rišiklio maišymo santykis, sluoksnio tolygumas ir sukibimas su pagrindu;
1. purškimo etape – viršutinio sluoksnio storis, spalvos tolygumas, paviršiaus tekstūros vienodumas;
1. linijų dažymo etape – linijų geometrinis tikslumas (matmenys, atstumai tarp takų), linijų pločio atitiktis (5 cm), dažų sukibimas su pagrindine danga.
Užsakovo atstovas (statybos priežiūros vykdytojas) turi teisę bet kuriuo darbų etapu atlikti tarpinę apžiūrą ir reikalauti pašalinti pastebėtus trūkumus tiekėjo lėšomis prieš tęsiant tolesnius darbų etapus.
[bookmark: _Toc233283006]9.2. Baigiamieji bandymai ir dokumentacija.
Po dangos įrengimo darbų pabaigos, prieš objekto priėmimą, tiekėjas privalo:
1. pateikti naudotų medžiagų atitikties deklaracijas, sertifikatus ir gamintojo techninius duomenų lapus, kaip nurodyta 7.3 punkte;
1. pateikti įvykdytų darbų aktą (atliktų darbų perdavimo–priėmimo aktą) su faktiniais plotų, ilgio ir kitų kiekių matavimais;
1. pateikti dangos priežiūros instrukciją (vartotojo vadovą) lietuvių kalba, nurodant leistinas ir draudžiamas priežiūros priemones, periodinės apžiūros rekomendacijas ir kontaktinius duomenis garantinio aptarnavimo atveju.
[bookmark: _Toc233283007]9.3. Priėmimo tvarka.
Objektas (remontuoti plotai b10, b11, b12) priimamas pasirašant atliktų darbų perdavimo–priėmimo aktą, kuriame dalyvauja užsakovo ir tiekėjo įgalioti atstovai. Prieš priėmimą atliekama bendra vizualinė ir instrumentinė apžiūra, patikrinant:
1. dangos paviršiaus vientisumą (sujungimo siūlių, pūslelių, įdubų ar iškilimų nebuvimą);
1. dangos sukibimą su pagrindu (vizualiai ir, jei reikia, lokaliais bandymais);
1. linijų dažymo tikslumą ir atitiktį projektiniams matmenims;
1. bendro įrengto ploto atitiktį sutartyje nurodytiems kiekiams (7985,03 m² dangos, 4000 m linijų).
Pastebėti trūkumai fiksuojami akto priede su nurodytu jų ištaisymo terminu. Objektas priimamas tik pašalinus visus esminius (saugos ar funkcionalumo) trūkumus.
[bookmark: _Toc233283008]10. GARANTIJOS IR DEFEKTŲ ŠALINIMO SĄLYGOS
[bookmark: _Toc233283009]10.1. Garantijos terminai.
Tiekėjas suteikia šias minimalias garantijas, jei sutartyje nenurodyta kitaip:
1. atliktų darbų (montavimo) kokybei – ne mažiau kaip 24 mėnesiai nuo objekto priėmimo-perdavimo akto pasirašymo dienos;
1. dangos medžiagoms (SBR/EPDM granulėms, poliuretano rišikliui) – ne mažiau kaip 60 mėnesių (5 metai) nuo objekto priėmimo dienos, jei dangos eksploatavimas ir priežiūra vykdomi pagal gamintojo ir tiekėjo pateiktą priežiūros instrukciją;
1. linijų dažymui – ne mažiau kaip 12 mėnesių, atsižvelgiant į intensyvesnį šio sluoksnio dėvėjimąsi dėl tiesioginio kontakto su sportininkų avalyne.
Konkretūs garantijos terminai ir sąlygos tikslinami sutartyje pagal tiekėjo pasiūlyme nurodytas (ne trumpesnes už nurodytas šiame apraše) garantijas ir gamintojo suteikiamus garantinius dokumentus.
[bookmark: _Toc233283010]10.2. Garantijos apimtis ir išimtys.
Garantija apima defektus, atsiradusius dėl netinkamos medžiagų kokybės, montavimo darbų broko ar technologijos pažeidimų (pvz., sluoksnių delaminacijos, priešlaikinio dėvėjimosi, spalvos pakitimo virš standarte numatytų ribų, vandens kaupimosi dėl netinkamo nuolydžio). Garantija netaikoma defektams, atsiradusiems dėl:
1. netinkamo naudojimo ar priežiūros (pvz., draudžiamų chemikalų, druskos, aštrių objektų naudojimo, neleistinos transporto priemonių apkrovos);
1. trečiųjų šalių mechaninio ar tyčinio pažeidimo (vandalizmo);
1. force majeure aplinkybių (gaisro, potvynio, kraštutinių gamtos reiškinių, viršijančių standartines klimatines apkrovas);
1. savavališko remonto ar pakeitimų, atliktų ne tiekėjo ar jo įgaliotų atstovų.
[bookmark: _Toc233283011]10.3. Defektų šalinimo tvarka.
Pastebėjęs garantinį defektą, užsakovas raštu (el. paštu arba registruotu laišku) informuoja tiekėją, nurodydamas defekto pobūdį, vietą ir pastebėjimo datą. Tiekėjas privalo:
1. atvykti į objektą ir įvertinti defektą per 10 darbo dienų nuo pranešimo gavimo, jei defektas nekelia tiesioginio pavojaus naudotojų saugai; saugai pavojų keliančių defektų (pvz., didelio dangos atsiskyrimo, kuris gali sukelti kritimą) atveju – per 2 darbo dienas;
1. pateikti užsakovui defekto įvertinimo išvadą, nurodant, ar defektas patenka į garantijos apimtį, ir numatomą šalinimo terminą;
1. pašalinti pripažintą garantinį defektą per šalims suderintą terminą, atsižvelgiant į oro sąlygas (žr. 4.1 punktą), kurios būtinos remonto darbams atlikti;
1. remonto darbus atlikti naudojant tos pačios sistemos medžiagas, kad remontuota vieta atitiktų aplinkinės dangos spalvą, struktūrą ir technines savybes;
1. po defekto pašalinimo pateikti atliktų garantinių darbų aktą, kuriame nurodomas atliktas darbas ir, jei taikoma, patikslinamas tolesnis garantijos terminas remontuotai vietai.
Jeigu tiekėjas per sutartyje numatytą terminą nepašalina garantinio defekto, užsakovas turi teisę pasitelkti trečiąją šalį defekto šalinimui tiekėjo sąskaita, nepažeidžiant kitų teisės aktuose ir sutartyje numatytų užsakovo teisių.
[bookmark: _Toc233283012]11. SUVESTINIS SĄNAUDŲ KIEKIŲ ŽINIARAŠTIS
	Eil. Nr.
	Darbų pavadinimas
	Mato vnt.
	Kiekis

	1.
	Senos dangos nuėmimas ir utilizavimas
	m²
	7985,03

	2.
	Paviršiaus nuvalymas mechaniniu būdu
	m²
	7985,03

	3.
	Paviršiaus gruntavimas prieš liejimą
	m²
	7985,03

	4.
	Sintetinės dangos liejimas
	m²
	7985,03

	5.
	Viršutinio sluoksnio purškimas
	m²
	7985,03

	6.
	Bėgimo takų ir žaidybinių linijų dažymas
	m.
	4000

	7.
	Šiukšlių utilizavimas
	vnt
	1

	8.
	Aplinkos tvarkymas
	vnt
	1


[bookmark: _Toc233283013]12. REMONTUOJAMŲ DANGŲ (ŽYMĖJIMAI PLANE) DUOMENYS
Remontuojamų dangų identifikavimas pagal Visagino sav. Visagino m. Parko g. 2C nekilnojamojo turto kadastrinių matavimų bylą (2023-12-06):
	Žymėjimas plane
	Pavadinimas/medžiaga
	Esamas plotas, kv. m
	Unikalus numeris

	b10
	Asfalto danga
	2525,9
	4400-6168-0420

	b11
	Asfalto danga
	1013,65
	4400-6168-0420

	b12
	Sintetinė danga (polivinilchloridas)
	4445,48
	4400-6168-0420

	Viso
	
	7985,03
	


Pastaba: žymėjimai b10, b11 ir b12 atitinka 2023-07-24 parengtus ir 2023-12-06 patvirtintus „Sporto inžinerinio statinio ir jo dalių kadastro duomenys“ (1P forma) bei atitinkamus skirtinius vertinimo (2P forma) dokumentus, kuriuose nurodyta, kad šių dangų sudėtinių dalių paprastojo remonto pradžios metai – 2022, pabaigos metai – 2023.

